Οίκος του Μονγκομερύ

Ο Οίκος του Μονγκομερύ, γαλλ.: Montgomery είναι μία εξέχουσα οικογένεια νορμανδο-αγγλικής καταγωγής, που ανήκε τόσο στη γαλλική, όσο και στη βρετανική αριστοκρατία. Στις αρχές του 12ου αι., η οικογένεια ήταν μία από τις κορυφαίες οικογένειες, με τον Ροβέρτο του Μπελέμ να είναι ο πλουσιότερος και ισχυρότερος μεγιστάνας στη Νορμανδία και την Αγγλία.  Τον Οίκο διαδέχθηκε ο Οίκος του Μπελέμ.
μικρογραφία|200x200εσ|Κάστρο Πέμπροκ, Ουαλία, κτισμένο από τον Αρνούλφ του Μονγκομερύ.

 Ιστορία 
Η αρχική οικογένεια ανέβηκε σε εξέχουσα θέση κατά τον 10ο αι. στο νέο δουκάτο της Νορμανδίας. Ο Ρογήρος Α΄ κύριος του Μοντγκόμερι, ήταν συγγενής, πιθανώς εγγόνι, της δούκισσας Γκούνορ, συζύγου του Ριχάρδου Α΄ δούκα της Νορμανδίας, μέλους του Οίκου της Νορμανδίας. Αυτός ο Ριχάρδος Α΄ ήταν ο προπάππος του Γουλιέλμου Α΄ και εγγονός του Βίκινγκ Ρόλλο, που είχε προηγουμένως ιδρύσει τη Νορμανδία. Ο πρεσβύτερος Ρογήρος Α΄ του Μονγκομερύ είχε μεγάλες εκτάσεις στην περιοχή αυτή, κυρίως στην κοιλάδα του Ντιβ στην κεντρική Νορμανδία, τις οποίες ο γιος του, Ρογήρος Β΄, θα κληρονομούσε. Αυτός ο Ρογήρος Β΄ ήταν ένας από τους κύριους συμβούλους του Γουλιέλμου Α΄ του Κατακτητή, παίζοντας σημαντικό ρόλο στο Συμβούλιο του Λιλεμπόν, συμφωνώντας να συνεισφέρει εξήντα πλοία για την εισβολή στην Αγγλία.  Εντάχθηκε στον Γουλιέλμο Α΄ στην κατάκτηση της Αγγλίας το 1066 με στρατό. Για τις υπηρεσίες του, ανταμείφθηκε με κτήματα και τίτλους. Γνωστός και ως «Ρογήρος Β΄ ο Μέγας», έγινε ο πρώτος κόμης του Σριούσμπερι, του Άρουντελ και του Σάσεξ, και έδωσε το οικογενειακό όνομα στην κομητεία του Μοντγκόμερυσιρ, στη γειτονική Ουαλία.  Μέσω γάμου, συμμάχησε με τον ισχυρό Οίκο του Μπελέμ, από τον οποίο απέκτησε τους τίτλους του κυρίου του Μπελέμ, του κόμη του Αλανσόν και του κόμη του Ποντιέ.  Μετά το τέλος του το 1094, οι Ουαλοί οργάνωσαν επίθεση, και ανέκτησαν όλες τις ιδιοκτησίες τους στην Ουαλία, αφήνοντας μόνο το κάστρο Πέμπροκ όρθιο μέχρι σήμερα. 

Στις αρχές του 12ου αι. η οικογένεια υποστήριξε τον Ροβέρτο Β΄ Κέρθοζ για τη διαδοχή του θρόνου της Αγγλίας, μετά το τέλος τού Γουλιέλμου Α΄ του Κατακτητή. Ο αδελφός του, Ερρίκος Α΄ της Αγγλίας, κέρδισε τον πόλεμο, και ο Ροβέρτος Β΄ και οι Μονγκομερύ θα χάσουν πολλά από τα κτήματα και τις περιουσίες τους. Αυτό το γεγονός θα είναι η κύρια αιτία της πτώσης τους.  Πολλά μέλη θα αναγκαστούν να εξοριστούν, ένα από τα οποία θα είναι ο Αρνούλφος του Μονγκομερύ, ο οποίος θα συμμαχήσει με τον Υψηλό Βασιλιά της Ιρλανδίας, Μιούρχερταχ Ουά Μπριέν, νυμφευόμενος την κόρη εκείνου.  Στη συνέχεια, πολλά μέλη των Μονγκομερύ συμμάχησαν με άλλους οίκους στην Ευρώπη, κυρίως με τον Οίκο των ΦιτζΓκέραλντ, τον Οίκο της Βουργουνδίας, τον Οίκο του Μπλουά, τον Οίκο των Καπετιδών, τον Οίκο του Βαρέν και πολλούς άλλους. 

μικρογραφία|200x200εσ|Κάστρο Άρουντελ, Αγγλία, κτισμένο από τον Ρογήρο Β΄ του Μονγκομερύ.

 Γενεαλογία των Μονγκομερύ 

 Δείτε επίσης 
 Οίκος του Μπελέμ
 Κόμης του Ποντιέ
 Κόμητες του Αλανσόν
 Κόμητες του Ίγκλσαμ, του Έγκλιντον και του Άρντροσαν
 Κλαν Μοντγκόμερι

 Αναφορές 

 Εξωτερικοί σύνδεσμοι 
 Η Πρώτη Δυναστεία του Πονθιέ - στα Γαλλικά
 Η Δυναστεία των Μπελμ/Μοντγκόμερι - στα Γαλλικά
 Οικογένεια Μοντγκόμερι Η οικογένεια Μοντγκόμερι, Κόμητες του Σριούσμπερι, αν και με κάποια λάθη, αποδίδουν την κουνιάδα του Ρόμπερτ ντε Μπελμ στην πρώτη του σύζυγο.